เจ้าท่าฯ ตรวจเรือโดยสารโดนไฟไหม้จมที่พังงา สั่งวางทุ่นเร่งกู้เรือ
เรือท่องเที่ยวทิ้งสมอจอดรอผู้โดยสาร แล้วไฟไหม้จนจมทะเลใกล้ท่าเรือทับละมุ กัปตัน นายท้าย และกุ๊ก สละเรือ รอดหวุดหวิด ด้านเจ้าท่าเข้าตรวจสอบ ให้จัดทำทุ่นเตือนจุดเรือจมและให้เจ้าของกู้เรือจากกรณีเมื่อ 00.30 น.วันที่ 11 ก.พ.63 ผู้สื่อข่าวรายงานว่า เรือบรรทุกคนโดยสาร ชื่อ สายใหม่ หมายเลขทะเบียนเรือ 368301497 ขนาด 60.70 ตันกรอส ใบอนุญาตใช้เรือหมดอายุวันที่ 30 ก.ย.63 ซึ่งจอดทอดสมอ และติดเดินเครื่องยนต์ปั่นไฟไว้ในห้องเครื่อง เพื่อทำไฟใช้ในเรือ ได้ทิ้งสมอจอด รอรับนักท่องเที่ยวอยู่บริเวณตรงข้ามฐานทัพเรือพังงา คลองทับละมุ หมู่ 5 ต.ลำแก่น อ.ท้ายเหมือง จ.พังงา เกิดอุบัติเหตุเพลิงไหม้ ขณะเกิดเหตุมีคนประจำเรืออยู่บนเรือ 3 คน ได้แก่ กัปตันเรือ ชื่อนายอำพล แพรกเมืองถือ ช่างเครื่องชื่อ นายวิชาญ นามสุข และพ่อครัว (กุ๊ก)เรือดังกล่าว ไม่มีนักท่องเที่ยวแต่อย่างใดสอบถามกัปตันให้การในเบื้องต้นว่า ขณะพักผ่อนอยู่บนเรือได้มีควันไฟ และเปลวไฟมาจากห้องเครื่องที่ติดเครื่องปั่นไว้ จึงได้ช่วยกันใช้ถังดับเพลิงพยายามดับไฟแต่ไม่สำเร็จ จึงได้สละเรือ โดยใช้เรือดิงกี้ และขอความช่วยเหลือลำอื่นบริเวณใกล้เคียง โดยใช้เรือดิงกี้จากเรือลำอื่น มาช่วยกันดับไฟ แต่ไม่สำเร็จ จนกระทั่งเวลาประมาณ 08.30 น. เรือจึงจมลงทั้งลำ บริเวณจุดเกิดเหตุ โดยไม่ได้กีดขวางทางเดินเรือ ไม่มีคราบน้ำมันหก ส่วนน้ำมันดีเซลประมาณ 1000 ลิตร ที่เป็นเชื้อเพลิงของเรือ ได้ไหม้ไปหมดแล้ว เบื้องต้นเจ้าหน้าที่สำนักงานเจ้าท่าภูมิภาค 5 สาขาพังงา ได้ประสานแจ้งให้เจ้าของเรือและกัปตันเรือ จัดทำทุ่นเครื่องหมายแสดงสัญลักษณ์ จุดเรือจม ดำเนินการกู้เรือโดยด่วน และดำเนินการด้านทะเบียนเรือ โดยเตรียมเชิญกัปตันเรือ ผู้เกี่ยวข้องมาสอบสวนหาสาเหตุ ดำเนินทางกฎหมาย พร้อมทั้งเตรียมรายงานให้ทราบความคืบหน้าลำดับต่อไป.
เรือท่องเที่ยวทิ้งสมอจอดรอผู้โดยสาร แล้วไฟไหม้จนจมทะเลใกล้ท่าเรือทับละมุ กัปตัน นายท้าย และกุ๊ก สละเรือ รอดหวุดหวิด ด้านเจ้าท่าเข้าตรวจสอบ ให้จัดทำทุ่นเตือนจุดเรือจมและให้เจ้าของกู้เรือ 
ไฟไหม้เรือ,เรือโดยสาร,เรือจม,สำนักงานเจ้าท่าภูมิภาค 5 สาขาพังงา,อ.ท้ายเหมือง,พังงา,ข่าวทั่วไป